

**Pasvalio rajono savivaldybės**

**Taryba**

|  |
| --- |
| **posėdžio protokolas** |

|  |
| --- |
| 2021-04-08 Nr. T2-2  Pasvalys |

Posėdis įvyko 2021 m. kovo 31 d. 10.00–13.30 val.

Posėdžio pirmininkas – Savivaldybės meras G. Gegužinskas.

Posėdžio sekretorė – Mero padėjėja M. Jarašūnienė.

Nuotoliniu būdu dalyvavo: 23 Tarybos nariai (sąrašas pridedamas).

Nedalyvavo: E. Vegytė-Anilionė (dėl ligos), Š. Varna (dėl darbo).

Posėdžio pirmininkas G. Gegužinskas informavo apie:

Tarybos nario tapatybės identifikaciją (perskaitė Tarybos narių sąrašą);

Tarybos posėdyje dalyvaujančius Tarybos narius;

darbotvarkėje numatytas 3 informacijas ir 25 posėdžio darbotvarkės klausimus;

26 papildomą posėdžio darbotvarkės klausimą „Dėl gyvenamųjų patalpų pirkimo Pasvalio rajono savivaldybės nuosavybėn“ ir klausimo aptarimą su Komitetų pirmininkais.

Tarybos narys I. Malinauskas į darbotvarkę prašė įtraukti 2 paklausimus.

Posėdžio pirmininkas G. Gegužinskas patikslino, kad Tarybos nario I. Malinausko paklausimai bus 27 darbotvarkės klausimas.

Daugiau pastabų dėl Tarybos posėdžio darbotvarkės nebuvo.

DARBOTVARKĖ:

1. Išklausyti:

1.1. Panevėžio apskrities vyriausiojo policijos komisariato Valdymo organizavimo skyriaus informaciją apie 2020 m. nusikalstamumo ir viešosios tvarkos būklę Panevėžio apskrityje.

1.2. [Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Pasvalio skyriaus](https://www.118.lt/imones/ijos-panevezio-klientu-aptarnavimo-departamento-pasvalio-skyrius/1558830?actionId=30) informaciją apie situaciją Pasvalio rajono darbo rinkoje 2020 metais.

1.3. Pasvalio rajono savivaldybės tarybos Antikorupcijos komisijos už 2020 m. veiklos ataskaitą.

2. Svarstyti šiuos klausimus:

2.1. Dėl pritarimo Pasvalio rajono savivaldybės Priešgaisrinės tarnybos 2020 metų veiklos ataskaitai (T-64).

2.2. Dėl pritarimo Pasvalio rajono kultūros įstaigų 2020 metų veiklos ataskaitoms (T-54).

2.3. Dėl pritarimo Pasvalio rajono socialinių paslaugų įstaigų ir Visuomenės sveikatos biuro direktorių 2020 metų veiklos ataskaitoms (T-56).

2.4. Dėl socialinių paslaugų kainų nustatymo (T-58).

2.5. Dėl maitinimo, medikamentų, patalynės ir aprangos normatyvų Pasvalio rajono socialinę globą teikiančiose įstaigose patvirtinimo (T-59).

2.6. Dėl techninės klaidos ištaisymo Pasvalio rajono savivaldybės tarybos 2021 m. vasario 24 d. sprendime Nr. T1-8 „Dėl uždarosios akcinės bendrovės „Pasvalio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“ (T-50).

2.7. Dėl negyvenamųjų patalpų įsigijimo Pasvalio rajono savivaldybės nuosavybėn (T-49).

2.8. Dėl Pasvalio rajono savivaldybės turto perdavimo viešajai įstaigai Pasvalio ligoninei pagal patikėjimo sutartį (T-51).

2.9. Dėl turto perdavimo Pasvalio r. Saločių Antano Poškos pagrindinei mokyklai (T-57).

2.10. Dėl Pasvalio rajono savivaldybės tarybos 2015 m. birželio 25 d. sprendimo Nr. T1-66 „Dėl Antikorupcijos komisijos nuostatų patvirtinimo“ pakeitimo (T-46).

2.11. Dėl Pasvalio rajono savivaldybės vietos gyventojų apklausos tvarkos aprašo patvirtinimo (T-47).

2.12. Dėl Pasvalio rajono savivaldybės tarybos 2019 m. gegužės 30 d. sprendimo Nr. T1-87 „Dėl Pasvalio rajono savivaldybės seniūnaičių rinkimų ir atšaukimo tvarkos aprašo patvirtinimo“ pakeitimo (T-45).

2.13. Dėl Pasvalio rajono savivaldybės tarybos 2017 m. rugpjūčio 30 d. sprendimo Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“ pakeitimo (T-48).

2.14. Dėl Pasvalio rajono savivaldybės tarybos 2013 m. balandžio 3 d. sprendimo Nr. T1-73 „Dėl paraiškų medžiojamųjų gyvūnų daromos žalos prevencinių priemonių diegimui finansinės paramos teikimo tvarkos patvirtinimo“ pakeitimo (T-55).

2.15 Dėl nekilnojamojo turto mokesčio lengvatų (T-61).

2.16. Dėl valstybinės žemės nuomos mokesčių lengvatų (T-62).

2.17. Dėl lėšų skyrimo iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“ (T-60).

2.18. Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo (T-69).

2.19. Dėl Pasvalio Lėvens pagrindinės mokyklos vidaus struktūros pertvarkymo (T-52).

2.20. Dėl pagrindinio ugdymo programos nebevykdymo Pasvalio Lėvens pagrindinės mokyklos Daujėnų skyriuje (T-63).

2.21. Dėl ikimokyklinio ir priešmokyklinio ugdymo grupių bei klasių komplektų ir mokinių skaičiaus 2021–2022 mokslo metais Pasvalio rajono savivaldybės mokyklose nustatymo (T-53).

2.22. Dėl Pasvalio r. Joniškėlio Gabrielės Petkevičaitės-Bitės gimnazijai didžiausio leistino pareigybių (etatų) skaičiaus patvirtinimo (T-65).

2.23. Dėl Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimo (T-66).

2.24. Dėl Pasvalio r. Vaškų gimnazijai didžiausio leistino pareigybių (etatų) skaičiaus patvirtinimo (T-67).

2.25. Dėl Pasvalio r. Saločių Antano Poškos pagrindinei mokyklai didžiausio leistino pareigybių (etatų) skaičiaus patvirtinimo (T-68).

2.26. Dėl gyvenamųjų patalpų pirkimo Pasvalio rajono savivaldybės nuosavybėn (T-70).

2.27. Dėl Tarybos nario I. Malinausko paklausimų.

3. Informacija apie koronaviruso infekcijos (COVID-19 ligos) situaciją Pasvalio rajone.

Balsavo dėl darbotvarkės: už – 23 (vienbalsiai).

NUSPRĘSTA. Tarybos posėdžio darbotvarkė patvirtinta.

1. Informacijos:

1.1. Panevėžio apskrities vyriausiojo policijos komisariato Valdymo organizavimo skyriaus informaciją apie 2020 m. nusikalstamumo ir viešosios tvarkos būklę Panevėžio apskrityje.

Pranešėjas – Pasvalio rajono policijos komisariato Reagavimo skyriaus viršininkas, laikinai einantis viršininko pareigas, A. Bučinskas.

Tarybos narė N. Matulienė kalbėjo apie prevencinių priemonių trūkumą pėstiesiems ir dviratininkams, padėkojo pareigūnams už sunkų ir atsakingą darbą.

Tarybos narys G. Žardeckas pateikė klausimus dėl pažeidimų padidėjimo, narkotikų vartojimo situacijos moksleivių tarpe Pasvalyje.

Pranešėjas A. Bučinskas atsakė į pateiktus klausimus, kalbėjo, kad pažeidimų, įvykių padidėjimui įtakos turėjo prisidėjusios naujos funkcijos – asmenų saviizoliacijos kontrolė. Kalbėjo apie situaciją dėl narkotinių medžiagų paplitimo ir vartojimo moksleivių tarpe, gaunamą informaciją, bendradarbiavimą su mokyklomis, bendruomenėmis.

Tarybos narys I. Malinauskas pateikė klausimą dėl prevencinio darbo, galimybių patruliavimo metu pareigūnams užsukti į Kryžių slėnį.

Pranešėjas A. Bučinskas sakė, kad į Tarybos nario prašymą dėl patrulių apsilankymo Kryžių slėnyje bus atsižvelgta.

Tarybos narys G. Andrašūnas pateikė klausimus dėl besibūriuojančio jaunimo, vartojančio alkoholį, narkotines medžiagas (ypač savaitgalį) sudrausminimo, klausė, ar pats pranešėjas pretenduoja į viršininko postą.

Pranešėjas A. Bučinskas atsakė į pateiktus klausimus, kalbėjo, kad į jaunimą, vartojantį alkoholį, narkotines medžiagas yra reaguojama, o į viršininko atranką nepretenduoja, nes neatitinka reikalavimų.

Tarybos narė N. Trinskienė pateikė klausimą: jei būtų legalizuoti lengvieji narkotikai, kaip būtų atliekamas policijos darbas?

Pranešėjas A. Bučinskas atsakė, kad tai būtų dar viena veiklos sritis.

Tarybos narys A. Sudavičius dėkojo už policijos bendradarbiavimą su poliklinika.

Tarybos narys V. Linkevičius pateikė klausimą – ar gaunama anoniminių pranešimų dėl narkotinių medžiagų, kaip reaguojama?

Pranešėjas A. Bučinskas atsakė, kad pranešimų dėl narkotinių medžiagų gauna, tačiau pastebėjo, kad pranešimuose trūksta konkretumo, o tai komplikuoja policijos darbą. Gauta informacija, susijusi su narkotiniu medžiagų platinimu, sisteminama.

Posėdžio pirmininkas G. Gegužinskas padėkojo už Pasvalio rajono policijos komisariato darbą.

1.2. [Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Pasvalio skyriaus](https://www.118.lt/imones/ijos-panevezio-klientu-aptarnavimo-departamento-pasvalio-skyrius/1558830?actionId=30) informaciją apie situaciją Pasvalio rajono darbo rinkoje 2020 metais.

Pranešėjas – Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Pasvalio skyriaus vedėjas L. Kruopis.

Tarybos narys A. Kairys pateikė klausimus dėl reikiamos kvalifikacijos specialistų trūkumo; ką Užimtumo tarnybos specialistai daro, kad mažėtų ilgalaikių bedarbių?

Pranešėjas L. Kruopis atsakė į pateiktus klausimus: jis sakė, kad tai kompleksinė problema. Kadangi minėta įstaiga yra tik administruojanti institucija, klausimas turėtų būti adresuotas LR Vyriausybei, LR Seimui.

Tarybos narė N. Matulienė pateikė klausimus dėl Jaunimo užimtumo skatinimo programos – ar ji vyksta, ar yra Užimtumo tarnyboje registruotų medicinos slaugytojų.

Pranešėjas L. Kruopis atsakė į pateiktus klausimus. Jis sakė, kad Jaunimo užimtumo skatinimo programa vykdoma, galima joje dalyvauti, yra licencijuotų slaugytojų (1 asmuo), tačiau jis šiuo metu turi nedarbingumą.

Tarybos narė H. Simonaitienė pateikė klausimus dėl Profesinio mokymo programos – kiek baigusių profesinį mokymą įsidarbina, ar Užimtumo tarnyba ieško partnerių iš šalies – verslo pusės, nevyriausybinių organizacijų.

Pranešėjas L. Kruopis atsakė į pateiktus klausimus, kalbėjo, kad vertinimas dėl įsidarbinimo atliekamas skirtingais etapais, įsidarbinančių turėtų būti apie 60 proc., deja, Skyrius tokio rezultato nepasiekia. Mano, kad šiais metais tai susiję ir su pandemija. Pranešėjas L. Kruopis kalbėjo apie bendradarbiavimą su nevyriausybinėmis ar kitomis organizacijomis, verslo subjektais, apie tam tikrus susitarimus su darbdaviais, sakė, kad tai nėra labai išplėtota praktika, greičiau išimtys dėl finansavimo.

Tarybos narys V. Janušonis pateikė klausimus – gal Užimtumo tarnybai reikėtų kardinalios reformos, atsisakant neefektyvių veiklų, kad nebūtų pralaimima privačioms įdarbinimo įstaigoms? Dėl žadėtų 200 darbo vietų įsteigimo (kalba netaisyta) „*Prieš 2 metus Jūs, kada dėstėte savo rinkiminę programą į merus, Jūs žmonėms žadėjote 200 darbo vietų, nepriklausomai nuo to, būsit ar nebūsit meras. Tai žmonės teiraujasi ir jie manęs prašė jau kokį gerą pusmetį – kaip reikalai su šituo dalyku – ar juda į priekį, ar kol kas dar ne. Čia papasakokit, ką nuveikėte šitoje srityje*.“.

Pranešėjas L. Kruopis kalbėjo, kad klausimas dėl Užimtumo tarnybos reformos pateiktas ne tuo adresu, reiktų kreiptis į Seimo narį A. Matulą, kad jis inicijuotų įstatymų pakeitimus ir dalis funkcijų būtų nuimta tam, kad Užimtumo tarnyba dirbtų tik su motyvuotais, aukštos kvalifikacijos ir į jokias socialines išmokas nepretenduojančiais asmenimis. Jis sakė, kad vertinimo proceso metu buvo pareikšta vertintojo nuomonė palanki Užimtumo tarnybai, o konkurencija su privačiomis įdarbinimo agentūromis būtų galima tuo atveju, jei Tarnybai būtų nuimtos visos socialinės funkcijos. Dėl 200 darbo vietų (kalba netaisyta) „*Aš Jums į šį klausimą vieną kartą jau atsakiau, ačiū, kad suteikėte platesnę auditoriją atsakyti į šitą klausimą. Aš pasikartosiu, leisiu sau pasikartoti, jeigu Jūs pasižiūrėtumėt į rinkimų rezultatus, Jūs čia taip labai kategoriškai pasakėte, kad bet kuriuo atveju 200 darbo vietų bus įsteigta, būsiu aš meras ar nebūsiu. Norėčiau sužinoti kur Jūs tai išgirdote? Tikriausiai ne iš manęs tiesiogiai, iš kažko tai perpasakota. Kitas dalykas pagal tai, ką, kokį pasitikėjimą man išreiškė savivaldybės rinkėjas, aš labai džiaugiuosi ir esu nuoširdžiai dėkingas. Tie, kurie norėjo matyti mane šitoj pozicijoj, jie net gi 7 su trupučiu procento, kaip ir pasitikėjimo balsų man suteikė. Tai vertinant procentine išraiška nuo 200 7 procentai, tai būtų 14 darbo vietų. Intensyviai dirbam ir aš Jums asmeniškai, ne Tarybos posėdžio metu, galėsiu pateikti ataskaitą – kaip man sekasi steigti tas darbo vietas Pasvalio rajono savivaldybėje. Ar atsakiau?*“.

Tarybos narys I. Malinauskas pateikė klausimą: kaip sekasi bendradarbiavimas su ūkininkais?

Pranešėjas L. Kruopis atsakė į pateiktą klausimą, kalbėjo apie bendradarbiavimą su ūkiais, iškylančias problemas (motyvacijos stoka, mobilumas, žalingi įpročiai), darbuotojų paiešką, užsieniečius, dirbančius rajono ūkiuose.

Tarybos narė J. Jovaišienė kalbėjo apie Tarybos nario A. Kairio pateiktą klausimą, kad pagrindinė problema – socialinė, žmonių motyvacijos trūkumas, padėkojo pranešėjui L. Kruopiui už ataskaitą.

1.3. Pasvalio rajono savivaldybės tarybos Antikorupcijos komisijos už 2020 m. veiklos ataskaitą.

Pranešėja – Antikorupcijos komisijos pirmininkė N. Trinskienė.

Tarybos narys V. Janušonis pateikė klausimą apie pranešimus dėl korupcijos apraiškų, kaip Tarybos narė N. Trinskienė galvoja – ar yra korupcijos apraiškų Pasvalio rajono savivaldybėje?

Pranešėja N. Trinskienė atsakė į pateiktą klausimą, kalbėjo, kad dėl korupcijos apraiškų neturi nei faktų, nei informacijos, todėl nėra tikslinga apie tai kalbėti, ragino visus, jeigu turi informacijos apie korupciją, anonimiškai informuoti el. paštu, kuris yra Savivaldybės internetiniame tinklalapyje.

2. Svarstomi klausimai.

2.1. SVARSTYTA. Dėl pritarimo Pasvalio rajono savivaldybės Priešgaisrinės tarnybos 2020 metų veiklos ataskaitai.

Pranešėjas – Pasvalio rajono savivaldybės Priešgaisrinės tarnybos vadovas S. Matickas. Jis pristatė sprendimo projektą, pateikė pristatymą.

Tarybos narys G. Žardeckas pateikė klausimus dėl galimybių Priešgaisrinei tarnybai gauti transportą, patalpų būklės ir numatomų darbų.

Pranešėjas S. Matickas atsakė į pateiktus klausimus, sakė, kad (kiek jam yra žinoma) nėra planuojama gauti technikos, kalbėjo apie ugniagesių komandų patalpų būklę rajone.

Tarybos narys R. Janušis pateikė klausimą dėl savanorių gelbėtojų – ar jų yra?

Pranešėjas S. Matickas atsakė į pateiktą klausimą, kalbėjo, kad rajone yra 24 ugniagesiai savanoriai prevencinei veiklai, o gaisrų gesinimui – 4.

Tarybos narys I. Malinauskas linkėjo gero darbo, kalbėjo apie Priešgaisrinės tarnybos finansavimą.

Posėdžio pirmininkas G. Gegužinskas kalbėjo apie Priešgaisrinei tarnybai deleguotas funkcijas iš Valstybės biudžeto, papildomų lėšų skyrimą iš Savivaldybės biudžeto.

Balsavo: už – 23 (vienbalsiai).

NUSPRĘSTA. Priimti sprendimą „Dėl pritarimo Pasvalio rajono savivaldybės Priešgaisrinės tarnybos 2020 metų veiklos ataskaitai“ (sprendimo Nr. T1-44).

2.2. SVARSTYTA. Pritarimas Pasvalio rajono kultūros įstaigų 2020 metų veiklos ataskaitoms.

Etikos komisija rekomenduoja nusišalinti R. Mitkui, R. Andžiuvienei, G. Andrašūnui ir E. Vegytei-Anilionei, nes privačių interesų deklaracijose Savivaldybės tarybos nariai nurodė, kad nurodė, kad jie patys dirba vienoje iš kultūros įstaigų – Pasvalio kultūros centre.

**11.28 val. G. Andrašūnas, R. Mitkus, R. Andžiuvienė** **nusišalino nuo klausimo svarstymo ir balsavimo.**

Pranešėja – Bendrojo skyriaus vyresnioji specialistė D. Grigaravičienė. Ji pristatė sprendimo projektą.

Tarybos narė J. Vaitiekūnienė Švietimo, kultūros ir sporto komiteto pirmininkės vardu, dėkojo kultūros įstaigų vadovams.

Tarybos narys V. Janušonis pateikė klausimą dėl bibliotekos projekto būsenos bendradarbiauti su Baltarusija.

Pasvalio Mariaus Katiliškio viešosios bibliotekos direktorė D. Abazoriuvienė atsakė į pateiktą klausimą, kalbėjo, kad projektas „Tarptautinis bibliotekų tinklas patrauklios aplinkos sukūrimui ir pažeidžiamų grupių socialinės sanglaudos stiprinimui“ yra patvirtintas, finansavimo sutartis nepasirašyta dėl politinių įvykių.

Balsavo: už – 19, susilaikė – 1.

NUSPRĘSTA. Priimti sprendimą „Dėl pritarimo Pasvalio rajono kultūros įstaigų 2020 metų veiklos ataskaitoms“ (sprendimo Nr. T1-45).

Posėdžio pirmininkas G. Gegužinskas prašė, kad būtų apsvarstyti dar 3 darbotvarkės klausimai, kalbėjo apie *Zoom* programos technines galimybes, pertrauką ir klausė, ar Tarybos nariai sutinka dėl posėdžio darbo pratęsimo.

Prieštaraujančių nebuvo.

**11.32 val. G. Andrašūnas, R. Mitkus, R. Andžiuvienė dalyvauja klausimų svarstyme ir balsavime.**

2.3. SVARSTYTA. Pritarimas Pasvalio rajono socialinių paslaugų įstaigų ir Visuomenės sveikatos biuro direktorių 2020 metų veiklos ataskaitoms.

Pranešėja – Socialinės paramos ir sveikatos skyriaus vedėja R. Ožalinskienė. Ji pristatė sprendimo projektą.

Tarybos narė N. Matulienė kalbėjo Socialinių reikalų, sveikatos ir aplinkos komiteto pirmininkės vardu ir siūlė ataskaitoms pritarti.

Balsavo: už – 22.

NUSPRĘSTA. Priimti sprendimą „Dėl pritarimo Pasvalio rajono socialinių paslaugų įstaigų ir Visuomenės sveikatos biuro direktorių 2020 metų veiklos ataskaitoms“ (sprendimo Nr. T1-46).

2.4. SVARSTYTA. Socialinių paslaugų kainų nustatymas.

Etikos komisija rekomenduoja nusišalinti J. Vaitiekūnienei, Z. Zimkui, R. Mitrienei, nes privačių interesų deklaracijose Savivaldybės tarybos nariai nurodė, kad jie patys ar kiti artimi jų asmenys dirba sprendime nurodytose įstaigose: J. Vaitiekūnienės kitas artimas asmuo dirba Pasvalio „Riešuto“ mokykloje; Z. Zimkaus kitas artimas asmuo dirba viešojoje įstaigoje Pasvalio ligoninėje; R. Mitrienė yra viešosios įstaigos Pasvalio ligoninės darbuotoja.

**11.37 val. J. Vaitiekūnienė, Z. Zimkus, R. Mitrienė nusišalino nuo klausimo svarstymo ir balsavimo.**

Pranešėja – Socialinės paramos ir sveikatos skyriaus vedėja R. Ožalinskienė. Ji pristatė sprendimo projektą.

Balsavo: už – 19 .

NUSPRĘSTA. Priimti sprendimą „Dėl socialinių paslaugų kainų nustatymo“ (sprendimo Nr. T1-47).

2.5. SVARSTYTA. Maitinimo, medikamentų, patalynės ir aprangos normatyvų Pasvalio rajono socialinę globą teikiančiose įstaigose patvirtinimas.

Etikos komisija rekomenduoja nusišalinti J. Vaitiekūnienei, Z. Zimkui, R. Mitrienei, nes privačių interesų deklaracijose Savivaldybės tarybos nariai nurodė, kad jie patys ar kiti artimi jų asmenys dirba sprendime nurodytose įstaigose: J. Vaitiekūnienės kitas artimas asmuo dirba Pasvalio „Riešuto“ mokykloje; Z. Zimkaus kitas artimas asmuo dirba viešojoje įstaigoje Pasvalio ligoninėje; R. Mitrienė yra viešosios įstaigos Pasvalio ligoninės darbuotoja.

**J. Vaitiekūnienė, Z. Zimkus, R. Mitrienė lieka nusišalinę nuo klausimo svarstymo ir balsavimo.**

Pranešėja – Socialinės paramos ir sveikatos skyriaus vedėja R. Ožalinskienė. Ji pristatė sprendimo projektą.

Tarybos narys I. Malinauskas pateikė klausimą VšĮ Pasvalio ligoninės vyr. gydytojui R. Rastauskui dėl kylančių maitinimo kainų, sakė nesuprantantis kainų didėjimo priežasties.

Pranešėja R. Ožalinskienė atsakė į pateiktą klausimą, įvardijo priežastis dėl didesnių maitinimo kainų: daugiau maitinama žmonių su sunkia negalia (reikalingos specialios priemonės), atlikti nauji viešieji pirkimai.

Tarybos narys I. Malinauskas pateikė klausimą dėl maitinimo dažnumo – ar anksčiau nebuvo pavakarių ir priešpiečių?

Pranešėja R. Ožalinskienė atsakė į pateiktą klausimą: maitinimo situacija yra gera ir atitinkanti kainų padidėjimo procentą.

Balsavo: už – 20.

NUSPRĘSTA. Priimti sprendimą „Dėl maitinimo, medikamentų, patalynės ir aprangos normatyvų Pasvalio rajono socialinę globą teikiančiose įstaigose patvirtinimo“ (sprendimo Nr. T1-48).

**11.45 val. J. Vaitiekūnienė, Z. Zimkus, R. Mitrienė dalyvauja klausimų svarstyme ir balsavime.**

*Pertrauka 11.45–12.00 val.*

2.6. SVARSTYTA. Techninės klaidos ištaisymas Pasvalio rajono savivaldybės tarybos 2021 m. vasario 24 d. sprendime Nr. T1-8 „Dėl uždarosios akcinės bendrovės „Pasvalio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Balsavo: už – 21.

NUSPRĘSTA. Priimti sprendimą „Dėl techninės klaidos ištaisymo Pasvalio rajono savivaldybės tarybos 2021 m. vasario 24 d. sprendime Nr. T1-8 „Dėl uždarosios akcinės bendrovės „Pasvalio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo““ (sprendimo Nr. T1-49).

2.7. SVARSTYTA. Negyvenamųjų patalpų įsigijimas Pasvalio rajono savivaldybės nuosavybėn.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Tarybos narys I. Malinauskas pateikė klausimą: ar yra turto vertintojų išvada?

Pranešėja V. Antanavičienė atsakė į pateiktą klausimą, kalbėjo, kad kol nėra priimto sprendimo, turto vertintojų paslaugomis negalima naudotis.

Balsavo: už – 21.

NUSPRĘSTA. Priimti sprendimą „Dėl negyvenamųjų patalpų įsigijimo Pasvalio rajono savivaldybės nuosavybėn“ (sprendimo Nr. T1-50).

2.8. SVARSTYTA. Pasvalio rajono savivaldybės turto perdavimas viešajai įstaigai Pasvalio ligoninei pagal patikėjimo sutartį.

Etikos komisija rekomenduoja nusišalinti Z. Zimkui, R. Mitrienei, nes privačių interesų deklaracijose Savivaldybės tarybos nariai nurodė, kad jie patys ar kiti artimi jų asmenys dirba sprendime nurodytose įstaigose: Zenono Zimkaus kitas artimas asmuo dirba viešojoje įstaigoje Pasvalio ligoninėje, o Regina Mitrienė yra viešosios įstaigos Pasvalio ligoninės darbuotoja.

**12.06 val. Z. Zimkus, R. Mitrienė nusišalino nuo klausimo svarstymo ir balsavimo.**

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Tarybos narys V. Linkevičius pateikė klausimą – kur senasis rentgeno aparatas?

Pranešėja V. Antanavičienė atsakė į pateiktą klausimą, kalbėjo, kad senasis rentgeno aparatas yra išardytas ir perduotas utilizacijai.

Tarybos narys I. Malinauskas pateikė klausimą dėl rentgeno aparato utilizavimo sąlygų, kiek laiko utilizuotam rentgeno aparatui?

Pranešėja V. Antanavičienė atsakė į pateiktą klausimą, kalbėjo, kad kiek jai yra žinoma rentgeno aparatas yra senas ir nebelabai tinkamas, kalbėjo apie LR sveikatos apsaugos ministro įsakymu gauta lėšas medicinos priemonei nusipirkti, o senojo aparato utilizavimas atliktas pagal visus teisės aktus, dokumentai yra VšĮ Pasvalio ligoninė.

*Posėdžio pirmininkas G. Gegužinskas patikino, kad pranešėja V. Antanavičienė išsiaiškins su VšĮ Pasvalio ligoninės buhalterija dėl rentgeno aparato (senojo) pagaminimo datos ir gautą informaciją pateiks Tarybos nariui I. Malinauskui.*

Tarybos narys I. Malinauskas pateikė klausimą: ar perduodamas rentgeno aparatas galės tarnauti 20 metų?

Pranešėja V. Antanavičienė atsakė į pateiktą klausimą, kalbėjo, kad bet kada bus galima sutartį nutraukti.

Balsavo: už – 21.

NUSPRĘSTA. Priimti sprendimą „Dėl Pasvalio rajono savivaldybės turto perdavimo viešajai įstaigai Pasvalio ligoninei pagal patikėjimo sutartį“ (sprendimo Nr. T1-51).

**12.10 val. Z. Zimkus, R. Mitrienė dalyvauja klausimų svarstyme ir balsavime.**

2.9. SVARSTYTA. Turto perdavimas Pasvalio r. Saločių Antano Poškos pagrindinei mokyklai.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Balsavo: už – 23 (vienbalsiai).

NUSPRĘSTA. Priimti sprendimą „Dėl turto perdavimo Pasvalio r. Saločių Antano Poškos pagrindinei mokyklai“ (sprendimo Nr. T1-52).

2.10. SVARSTYTA. Pasvalio rajono savivaldybės tarybos 2015 m. birželio 25 d. sprendimo Nr. T1-66 „Dėl Antikorupcijos komisijos nuostatų patvirtinimo“ pakeitimas.

Pranešėja – Bendrojo skyriaus vedėja R. Gedvilienė. Ji pristatė sprendimo projektą.

Balsavo: už – 23 (vienbalsiai).

NUSPRĘSTA. Priimti sprendimą „Dėl Pasvalio rajono savivaldybės tarybos 2015 m. birželio 25 d. sprendimo Nr. T1-66 „Dėl Antikorupcijos komisijos nuostatų patvirtinimo“ pakeitimo“ (sprendimo Nr. T1-53).

2.11. SVARSTYTA. Pasvalio rajono savivaldybės vietos gyventojų apklausos tvarkos aprašo patvirtinimas.

Pranešėja – Juridinio ir personalo skyriaus vedėja J. Karčiauskienė. Ji pristatė sprendimo projektą, kalbėjo apie Švietimo, kultūros ir sporto komitete pateiktą siūlymą dėl Aprašo 17 punkte „5 procentų“ įrašymo, tačiau įrašytus „10 procentų“, klaidos ištaisymą ir į sprendimą įrašant „5 procentų“.

Posėdžio pirmininkas G. Gegužinskas patikslino, kad Aprašo 17 punkte vietoj „10 procentų“ įrašoma „5 procentų“.

Balsavo: už – 22.

NUSPRĘSTA. Priimti sprendimą „Dėl Pasvalio rajono savivaldybės vietos gyventojų apklausos tvarkos aprašo patvirtinimo“ (sprendimo Nr. T1-54).

Tarybos narys V. Janušonis ragino seniūnijas, seniūnus, seniūnaičius dėl naudojimosi patvirtintu Aprašu keičiant gatvių pavadinimus.

2.12. SVARSTYTA. Pasvalio rajono savivaldybės tarybos 2019 m. gegužės 30 d. sprendimo Nr. T1-87 „Dėl Pasvalio rajono savivaldybės seniūnaičių rinkimų ir atšaukimo tvarkos aprašo patvirtinimo“ pakeitimas.

Pranešėja – Juridinio ir personalo skyriaus vedėja J. Karčiauskienė. Ji pristatė sprendimo projektą.

Balsavo: už – 23 (vienbalsiai).

NUSPRĘSTA. Priimti sprendimą „Dėl Pasvalio rajono savivaldybės tarybos 2019 m. gegužės 30 d. sprendimo Nr. T1-87 „Dėl Pasvalio rajono savivaldybės seniūnaičių rinkimų ir atšaukimo tvarkos aprašo patvirtinimo“ pakeitimo“ (sprendimo Nr. T1-55).

2.14. SVARSTYTA. Pasvalio rajono savivaldybės tarybos 2013 m. balandžio 3 d. sprendimo Nr. T1-73 „Dėl paraiškų medžiojamųjų gyvūnų daromos žalos prevencinių priemonių diegimui finansinės paramos teikimo tvarkos patvirtinimo“ pakeitimas.

Pranešėja – Strateginio planavimo ir investicijų skyriaus vyriausioji specialistė A. Lindienė. Ji pristatė sprendimo projektą.

Balsavo: už – 23 (vienbalsiai).

NUSPRĘSTA. Priimti sprendimą „Dėl Pasvalio rajono savivaldybės tarybos 2013 m. balandžio 3 d. sprendimo Nr. T1-73 „Dėl paraiškų medžiojamųjų gyvūnų daromos žalos prevencinių priemonių diegimui finansinės paramos teikimo tvarkos patvirtinimo“ pakeitimo“ (sprendimo Nr. T1-56).

2.13. SVARSTYTA. Pasvalio rajono savivaldybės tarybos 2017 m. rugpjūčio 30 d. sprendimo Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“ pakeitimas.

Pranešėja – Juridinio ir personalo skyriaus vedėja J. Karčiauskienė. Ji pristatė sprendimo projektą.

Balsavo: už – 22.

NUSPRĘSTA. Priimti sprendimą „Dėl Pasvalio rajono savivaldybės tarybos 2017 m. rugpjūčio 30 d. sprendimo Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“ pakeitimo“ (sprendimo Nr. T1-57).

2.15. SVARSTYTA. Nekilnojamojo turto mokesčio lengvatos.

Etikos komisija rekomenduoja nusišalinti R. Želviui, nes svarstomas klausimas parengtas uždarosios akcinės bendrovės, kurios direktoriumi yra įvardintas Savivaldybės tarybos narys, prašymo pagrindu.

**12.19 val. A. Kairys, R. Želvys nusišalino nuo klausimo svarstymo ir balsavimo.**

Pranešėjas – Savivaldybės administracijos direktorius P. Balčiūnas. Jis pristatė sprendimo projektą.

Tarybos narys I. Malinauskas kalbėjo komisijos, sudarytos Pasvalio rajono savivaldybės administracijos direktoriaus 2021 m. kovo 2 d. įsakymu Nr. DV-128 „Dėl komisijos sudarymo“ nario vardu.

Balsavo: už – 20, susilaikė – 1.

NUSPRĘSTA. Priimti sprendimą „Dėl nekilnojamojo turto mokesčio lengvatų“ (sprendimo Nr. T1-58).

2.16. SVARSTYTA. Valstybinės žemės nuomos mokesčių lengvatos.

Etikos komisija rekomenduoja nusišalinti R. Želviui, nes svarstomas klausimas parengtas uždarosios akcinės bendrovės, kurios direktoriumi yra įvardintas Savivaldybės tarybos narys, prašymo pagrindu.

**A. Kairys, R. Želvys lieka nusišalinęs nuo klausimo svarstymo ir balsavimo.**

Pranešėjas – Savivaldybės administracijos direktorius P. Balčiūnas. Jis pristatė sprendimo projektą.

Tarybos narys V. Janušonis prašė Pasvalio verslininkų asociacijos „Verslo žiedas“, Savivaldybės administracijos, kad sprendimas „Dėl nekilnojamojo turto, patalpų nuomos, žemės ir valstybinės žemės nuomos mokesčių lengvatų suteikimo dėl COVID-19 ligos (koronaviruso infekcijos ligos) plitimo sukeltų pasekmių mažinimo“ būtų labiau viešinamas verslo atstovų tarpe.

*Posėdžio pirmininkas G. Gegužinskas informavo, kad Tarybos posėdyje dalyvauja Žemės ūkio skyriaus vedėjas J. Zabėla ir, kad jis informaciją apie galimybę kreiptis į Savivaldybės tarybą, dėl tam tikrų lengvatų, tikrai paviešins.*

Balsavo: už – 20, susilaikė – 1.

NUSPRĘSTA. Priimti sprendimą „Dėl valstybinės žemės nuomos mokesčių lengvatų“ (sprendimo Nr. T1-59).

**12.29 val. A. Kairys, R. Želvys dalyvauja klausimų svarstyme ir balsavime.**

2.17. SVARSTYTA. Lėšų skyrimas iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“.

Pranešėjas – Švietimo ir sporto skyriaus vyriausiasis specialistas R. Savickas. Jis pristatė sprendimo projektą.

Tarybos narys G. Žardeckas kalbėjo apie klausimo svarstymą, jo svarstymo periodiškumą, apie lėšų paskirstymą, naujoves – boksininkų klubo skatinimas, skatinimo tvarką (jos parengimą ir svarstymą balandžio mėnesį, skatinimo tvarkos rengimo priežastis, Visuomeninės sporto tarybos darbą, boksininkų pasiekimus, ragino balsuoti už tokį projektą.

Tarybos narė J. Jovaišienė dėkojo Tarybos nariui G. Žardeckui už detalios informacijos pateikimą, palaikys šį sprendimo projektą ir balsuos „už“.

Tarybos narys I. Malinauskas – apie sportininkų palaikymą, sakė norintis žinoti, kokioje vietoje šiuo metu Pasvalio „Pieno žvaigždžių“ krepšinio komanda, kad skiriamos lėšos, siūlė pagalvoti apie pasvaliečius, atstovaujančius kitoms sporto šakoms.

Tarybos narys V. Janušonis prašė Švietimo ir sporto skyriaus specialistų, kad paviešintų, kiek Pasvalyje yra sporto aikštynų, tada juos įvardijo, mano, kad sporto aikštynų yra pakankamai tik reikia sportuoti.

Balsavo: už – 22, prieš – 1.

NUSPRĘSTA. Priimti sprendimą „Dėl lėšų skyrimo iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti““ (sprendimo Nr. T1-60).

Tarybos narys L. Kruopis replikavo Tarybos nario V. Janušonio pasisakymui.

Tarybos narys V. Janušonis prašė Tarybos nario L. Kruopio necituoti citatų, kurių jis nesakė.

2.18. SVARSTYTA. Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimas.

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Tarybos narys V. Janušonis pateikė klausimą dėl Valakėlių mokyklos pastato ateities, išsakė švietimo bendruomenės nuomonę, kad galbūt į Valakėlius būtų tikslinga perkelti Švietimo pagalbos tarnybą.

Pranešėjas dr. G. Vilys atsakė į pateiktą klausimą, kalbėjo apie projekto naujumą, dėkojo už pasiūlymą, o svarstant kitus klausimus į pasiūlymą bus atsižvelgta.

Balsavo: už – 23 (vienbalsiai).

NUSPRĘSTA. Priimti sprendimą „Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“ (sprendimo Nr. T1-61).

2.19. SVARSTYTA. Pasvalio Lėvens pagrindinės mokyklos vidaus struktūros pertvarkymas.

Etikos komisija rekomenduoja nusišalinti V. Janušoniui, nes privačių interesų deklaracijoje Savivaldybės tarybos narys nurodė, kad yra Pasvalio Lėvens pagrindinės mokyklos darbuotojas.

**12.44 val.** **V. Janušonis nusišalino nuo klausimų svarstymo ir balsavimo.**

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Balsavo: už – 21.

NUSPRĘSTA. Priimti sprendimą „Dėl Pasvalio Lėvens pagrindinės mokyklos vidaus struktūros pertvarkymo“ (sprendimo Nr. T1-62).

**12.47 val. L. Kruopis nusišalino nuo klausimo svarstymo ir balsavimo.**

2.20. SVARSTYTA. Pagrindinio ugdymo programos nebevykdymas Pasvalio Lėvens pagrindinės mokyklos Daujėnų skyriuje.

Etikos komisija rekomenduoja nusišalinti V. Janušoniui, nes privačių interesų deklaracijoje Savivaldybės tarybos narys nurodė, kad yra Pasvalio Lėvens pagrindinės mokyklos darbuotojas.

**V. Janušonis lieka nusišalinęs nuo klausimo svarstymo ir balsavimo.**

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Balsavo: už – 20.

NUSPRĘSTA. Priimti sprendimą „Dėl pagrindinio ugdymo programos nebevykdymo Pasvalio Lėvens pagrindinės mokyklos Daujėnų skyriuje“ (sprendimo Nr. T1-63).

2.21. SVARSTYTA. Ikimokyklinio ir priešmokyklinio ugdymo grupių bei klasių komplektų ir mokinių skaičiaus 2021–2022 mokslo metais Pasvalio rajono savivaldybės mokyklose nustatymas.

**12.50 val. V. Janušonis, L. Kruopis dalyvauja klausimų svarstyme ir balsavime.**

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Balsavo: už – 20.

NUSPRĘSTA. Priimti sprendimą „Dėl ikimokyklinio ir priešmokyklinio ugdymo grupių bei klasių komplektų ir mokinių skaičiaus 2021–2022 mokslo metais Pasvalio rajono savivaldybės mokyklose nustatymo“ (sprendimo Nr. T1-64).

2.22. SVARSTYTA. Pasvalio r. Joniškėlio Gabrielės Petkevičaitės-Bitės gimnazijai didžiausio leistino pareigybių (etatų) skaičiaus patvirtinimas.

Pranešėja – Švietimo ir sporto skyriaus vyriausioji specialistė (tarpinstitucinio bendradarbiavimo koordinatorė) A. Dagienė. Ji pristatė sprendimo projektą.

Posėdžio pirmininkas G. Gegužinskas kalbėjo apie Tarybos narės N. Trinskienės balsavimą dėl 21 klausimo (Tarybos narė N. Trinskienė balsuojant nepaspaudė mygtuko „pateikti“).

Balsavo: už – 22.

NUSPRĘSTA. Priimti sprendimą „Dėl Pasvalio r. Joniškėlio Gabrielės Petkevičaitės-Bitės gimnazijai didžiausio leistino pareigybių (etatų) skaičiaus patvirtinimo“ (sprendimo Nr. T1-65).

2.23. SVARSTYTA. Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimas.

Pranešėja – Švietimo ir sporto skyriaus vyriausioji specialistė (tarpinstitucinio bendradarbiavimo koordinatorė) A. Dagienė. Ji pristatė sprendimo projektą.

Balsavo: už – 23 (vienbalsiai).

NUSPRĘSTA. Priimti sprendimą „Dėl Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimo“ (sprendimo Nr. T1-66).

2.24. SVARSTYTA. Pasvalio r. Vaškų gimnazijai didžiausio leistino pareigybių (etatų) skaičiaus patvirtinimas.

Etikos komisija rekomenduoja nusišalinti J. Vaitiekūnienei, nes privačių interesų deklaracijoje Savivaldybės tarybos narys nurodė, kad yra Pasvalio r. Vaškų gimnazijos direktoriaus pavaduotoja.

**12.56 val. J. Vaitiekūnienė nusišalino nuo klausimo svarstymo ir balsavimo.**

Pranešėja – Švietimo ir sporto skyriaus vyriausioji specialistė (tarpinstitucinio bendradarbiavimo koordinatorė) A. Dagienė. Ji pristatė sprendimo projektą.

Tarybos narys I. Malinauskas kalbėjo apie situaciją Vaškų gimnazijoje (labai sumažėjusį vaikų skaičių, etatų pridėjimas) ir klausė (kalba netaisyta):“*ar kaip ten yra su mokymo programa, ar nebus taip, kad kitais metais reikės uždaryti bendrojo išsilavinimo klases, ir kaip, ir kur dėsime tuos darbuotojus, kurie yra dabar priimti į darbą, nes vaikų daug sumažėjo, o jūs dar norit, kad papildyti etatus. Tai atsakykit į tai.*“.

Švietimo ir sporto skyriaus vedėjas dr. G. Vilys atsakė į pateiktus klausimus, kalbėjo apie Pumpėnų gimnaziją, kurioje mokinių skaičius nemažėja. Jis sakė, kad kitose rajono ugdymo įstaigose mažėjant vaikų skaičiui, mažėja ir mokinių skaičius, o Vaškų gimnazija turi išskirtinę teisę (ugdymo įstaiga patenka į pasienio zoną), ateities perspektyvas, specialias ugdymo komplektavimo sąlygas. Kalbėjo apie Vaškų gimnazijos situaciją, etato, darbui su specialiųjų poreikių mokiniais, būtinybę.

Balsavo: už – 22 (vienbalsiai).

NUSPRĘSTA. Priimti sprendimą „Dėl Pasvalio r. Vaškų gimnazijai didžiausio leistino pareigybių (etatų) skaičiaus patvirtinimo“ (sprendimo Nr. T1-67).

**13.00 val. J. Vaitiekūnienė dalyvauja klausimų svarstyme ir balsavime.**

2.25. SVARSTYTA. Pasvalio r. Saločių Antano Poškos pagrindinei mokyklai didžiausio leistino pareigybių (etatų) skaičiaus patvirtinimas.

Pranešėja – Švietimo ir sporto skyriaus vyriausioji specialistė (tarpinstitucinio bendradarbiavimo koordinatorė) A. Dagienė. Ji pristatė sprendimo projektą.

Balsavo: už – 23 (vienbalsiai).

NUSPRĘSTA. Priimti sprendimą „Dėl Pasvalio r. Saločių Antano Poškos pagrindinei mokyklai didžiausio leistino pareigybių (etatų) skaičiaus patvirtinimo“ (sprendimo Nr. T1-68).

2.26. SVARSTYTA. Gyvenamųjų patalpų pirkimas Pasvalio rajono savivaldybės nuosavybėn.

Pranešėja – Strateginio planavimo ir investicijų skyriaus specialistė Ž. Kripaitienė. Ji pristatė sprendimo projektą.

Tarybos narys I. Malinauskas pateikė klausimą dėl sumos įrašytos šių metų biudžete (pinigai socialinių būstų pirkimui) – ar sumos užteks?

Pranešėja Ž. Kripaitienė atsakė į pateiktą klausimą, kalbėjo, kad numatytų lėšų turėtų užtekti.

Tarybos narė J. Jovaišienė pateikė klausimą dėl būsto būklės.

Pranešėja Ž. Kripaitienė atsakė į pateiktą klausimą, kalbėjo, kad butas yra geros būklės ir bus iš karto išnuomotas.

Posėdžio pirmininkas G. Gegužinskas pateikė klausimą: ar parengtą sprendimo projektą reikia svarstyti komitetuose ar šiuo klausimu galėtume balsuoti?

Prieštaraujančių dėl balsavimo nebuvo.

Balsavo: už – 23 (vienbalsiai).

NUSPRĘSTA. Priimti sprendimą „Dėl gyvenamųjų patalpų pirkimo Pasvalio rajono savivaldybės nuosavybėn“ (sprendimo Nr. T1-69).

2.27. Dėl Tarybos nario I. Malinausko paklausimų.

Pranešėjas – Tarybos narys I. Malinauskas. Jis žodžiu klausė (kalba netaisyta): „*Aš praeitą Tarybos posėdį kreipiausi į mūsų gerbiamą vicemerą Stanislovą Kiudį dėl Tarybos nario darbo reglamento 241 punkto, bet atsakymą, kaip jūs visi perskaitėte, ir jūs gavote, ir aš gavau atsakymą, kad Švietimo ir kultūros, sporto komiteto dienotvarkė buvo klausimų svarstomų atsiųsta, bet aš klausiau kokius klausimus sprendžia, slaptus klausimus, sprendžia Švietimo skyrius, kad komitete negalima dalyvauti Tarybos nariui. Tai su tuo pačiu klausimu kreipiuosi dabar į Merą gal Meras galės padėti arba reikia šį klausimą sutvarkyti ir patikslinti jį, arba tegu atsako į man į šį klausimą, nes 241 klausimas Tarybos punktas Tarybos nario darbo reglamento sako taip, kad kiekvienas Tarybos narys turi teisę, turi būti pakviestas, jeigu klausimas svarstomas, susijęs su jo Tarybos nario veikla arba savo noru dalyvauti kitų komitetų, komisijų posėdžiuose. Tai reiškia, kad Tarybos nariams negali būti uždrausta dalyvauti komitete arba kitų komisijų posėdžiuose, o jeigu mes nevykdom patys priėmę savo Reglamento – Tarybos nario darbo reglamento, tai, kam jis tada yra iš viso yra reikalingas ir jeigu, net toks komitetas kaip Teisėtvarkos ir visuomeninių organizacijų komitetas pažeidžia šį punktą, tai ką mes galime tada šnekėti toliau. Tai ponas Mere tada, jeigu jūs galit, tada arba atsakykit dabar, ar atsakysit vėliau raštu. Tai laukiu atsakymo tada šiuo klausimu*.“.

Posėdžio pirmininkas G. Gegužinskas kalbėjo apie įrašą to, apie ką klausė Tarybos narys I. Malinauskas, kad būtų galima suprasti klausimo esmę ir kad jam bus atsakyta. Siūlė Tarybos nariui I. Malinauskui klausimą pateikti raštu. Dėl kalbėjimo su Juridinio ir personalo skyriumi: kai bus peržiūrimas Savivaldybės tarybos veiklos reglamentas, reikėtų patikslinti 241 punktą. Perskaitė Tarybos nario I. Malinausko minimą sakinį „Kiekvienas Tarybos narys turi būti pakviestas, jeigu klausimo svarstymas susijęs su Tarybos nario veikla, arba savo noru dalyvauti kitų komitetų, komisijų posėdžiuose“, kalbėjo apie punkto interpretavimą. Mano, kad reikia Teisėtvarkos ir visuomeninių organizacijų komitete kartu su Juridinio ir personalo skyriumi 241 punktą parašyti detaliau, numatant, prieš kiek laiko Tarybos narys turi kreiptis, Tarybos nario teisę dalyvauti visuose komitetuose. Kalbėjo, kad atsakyti gali labai panašiai, kaip dabar atsakyta, bet jeigu yra pageidavimas gauti atsakymą raštu, bus atsakyta raštu.

Pranešėjas – Tarybos narys I. Malinauskas. Jis žodžiu klausė (kalba netaisyta): „*antras paklausimas būtų gal daugiau dėl nepadarytų darbų, dėl betvarkės mūsų mieste, paklausimas gal būtų kreiptasi kad visi Tarybos nariai žinotų ir būtų nukreiptas gal Administracijos direktoriui. Jis yra man iš 7 punktų, kuris būtų pradėtumėm taip:*

*1. Dėl Vilniaus gatvėje, prie Swed banko, automobilių stovėjimo aikštelėje yra konteineriai su šiukšlėm, kurio niekas netvarko, šiukšlės skraido po miestą. Norėčiau suprast, kas atsakingas ir kodėl tai nėra tvarkoma?*

*2. Kada bus tvarkoma Vilniaus gatvė, tas brangus akmens grindinys, kuris po lietaus yra išplaunamas, tarp jo didžiausi tarpai ir randasi didžiausios duobės, kai prilyja lietus ir taškoma, ir važiuojant, ir mašinos gadinamos, ir panašiai. Kada mes sutvarkysim jį, ar geriau gal jį pakeisti į šaligatvį ir mažiau kainuos aptarnavimas?*

*3. Panevėžio gatvė, tiltas per Svalios upelį. Pats tiltas yra tvarkingas, kaip ir gali mašinos važiuoti, bet pėsčiųjų, pėsčiųjų perėja ten yra labai pavojinga ir aš neturiu galimybės jums parodyti tų nuotraukų, bet, jeigu pamatytumėt nuotraukas po tilto apačia, ten yra tikrai labai pavojingas eiti pėstiesiems, pėstieji priversti eiti per gatvę.*

*4. Joniškėlio ir Stoties gatvės sankryža. Yra didžiausios duobės, jų niekas netvarko, nekreipia dėmesį, kada jos bus tvarkomos, kada pradėsim galvoti apie mūsų gyventojus?*

*5. Vilniaus gatvės, Vilniaus gatvėj miesto stovėjimo aikštelė, kuri randasi seno buitinio kieme, ten stato automobilius mūsų gyventojai ir norėtųsi, kad Savivaldybės administracijos direktorius atkreiptų į tai dėmesį ir atrastų lėšų sutvarkyti, nes tai reikalinga mūsų miesto gyventojams.*

*6. Kryžių slėnis, aš jau minėjau jį ir policijos darbuotojui, Kryžių slėnio pridaryta, pridaužyta stiklų, primėtyta šiukšlių irgi niekas netvarko ir tenai žmonės stengiasi tą vietą apeiti.*

*7. Nepriklausomybės gatvės suoliukai sustatyti kitoj pusėj gatvės, kad žmonės einantys norėtų pailsėti, jiems reikia atsisėsti prieš gatvę ir, kad jiems priekyje važinėja mašinos. Kodėl tie suoliukai nebuvo pastatyti upės pusėje, gal dėl to, kad ten gyvena vienas mūsų įtakingas administracijos darbuotojas, kad nematytų ten žmonės ką jis daro ar panašiai. Kodėl nėra galvojama statant tokius poilsinius suoliukus žmonėms, nėra galvojama apie žmonių, patogumą žmonėms?*

*Ačiū lauksiu atsakymo*.“.

Posėdžio pirmininkas G. Gegužinskas pateikė klausimą dėl atsakymų pateikimo – raštu ar žodžiu?

Tarybos narys I. Malinauskas atsakė į pateiktą klausimą, kalbėjo, kad atsakymas gali būtiraštu, gali būti žodžiu, priims bet kurį atsakymą.

Posėdžio pirmininkas G. Gegužinksas kalbėjo, kad Tarybos nariui I. Malinauskui bus atsakyta žodžiu arba raštu kitame Tarybos posėdyje.

3. Informacija apie koronaviruso infekcijos (COVID-19 ligos) situaciją Pasvalio rajone.

Pranešėjas – Pasvalio rajono savivaldybės ekstremalių situacijų komisijos pirmininkas, Pasvalio rajono savivaldybės administracijos direktorius P. Balčiūnas.

Tarybos narys I. Malinauskas pateikė klausimą: kaip su technine baze – ar užtenka apsaugos priemonių kovai su virusu?

Pranešėjas P. Balčiūnas atsakė į pateiktą klausimą, kalbėjo, kad apsaugos priemonės vis atnaujinamos ir jų turima pakankamai.

*Tarybos narys L. Kruopis informavo, kad buvo nusišalinęs nuo 20 ir 21 darbotvarkės klausimų.*

Posėdžio pirmininkas G. Gegužinskas kalbėjo apie darbą *Zoom* platformoje.

Tarybos narys V. Janušonis prašė nepainioti ūkininkų ir žemės ūkio bendrovių, kalbėjo apie užsieniečių integraciją rajono bendrovėse, koronaviruso infekcijos (COVID-19 ligos) pasekmes, ragino nebijoti skiepytis.

Posėdžio pirmininkas Gintautas Gegužinskas

Tarybos sekretorė Edita Aleksandravičienė

Posėdžio sekretorė Milda Jarašūnienė